[{"text_idx": "#000001", "text": "Lly\u0302n yw un o\u2019r llefydd gorau i weld y fra\u0302n goesgoch yng nghwledydd Mhrydain: gyda\u2019r baeau arfordirol ac agennau creigiog yn cynnig cynefinoedd nythu pwysig, ac mae\u2019r glaswelltir arfordirol yn cael ei reoli mewn ffordd arbennig er mwyn darparu cynefinoedd bwydo sydd yn llawn infertebratau fel pryfyn teiliwr a larfa chwilod yn y pridd. Yn yr Hydref mae parau magu yn dod yn fwy cymdeithasol ac yn ymuno a\u2019r heidiau o adar sydd yn aros yn Lly\u0302n dros y gaeaf, er mwyn osgoi eithafion tywydd y gaeaf yn Eryri. Mae\u2019r heidiau yma yn cynnwys parau eraill, ac adar ifanc sydd heb baru a chartrefu mewn safle nythu penodol."}, {"text_idx": "#000003", "text": "Mae\u2019n bosibl gweld y Fra\u0302n Goesgoch bron ymhobman ar hyd arfordir Lly\u0302n, ond Nant Gwrtheyrn, Uwchmynydd, Mynydd Rhiw a Thrwyn Cilan yw rhai o\u2019r llefydd gorau. Mae Mynydd Mawr, a\u2019r tir agored uwchben Ffynnon Fair yn le da i weld (a chlywed) yr adar arbennig yma yn enwedig yn ystod stormydd yr Hydref: Mae\u2019r Fran Goesgoch yn hedfan yn acrobatig, ac yn chwarae yn y gwyntoedd cryf sydd yn hyrddio\u2019n ddidrugaredd yn erbyn y tir, ac mae\u2019n olygfa wirioneddol werth chweil os oes haid o tua 15 ohonynt yn hedfan drwy\u2019r awyr gan alw ar ei gilydd."}]